**PRIJEDLOG**

Na osnovu Zakona o budžetima u Federaciji BiH («Sl.novine Federacije BiH», broj 102/13, 9/14, 13/14, 8/15, 91/15, 102/15, 104/16, 5/18,11/19, 99/19 i 25a/22) i na osnovu člana 105. tačka 2. Statuta Grada Gradačac („Službeni glasnik Grada Gradačac“ broj 10/22), Gradsko vijeće Grada Gradačac na \_\_. sjednici, održanoj 20.02.2025. godine, donosi:

**O D L U K U**

**O IZVRŠENJU BUDŽETA GRADA GRADAČAC**

**ZA 2025. GODINU**

***DIO PRVI - OPĆE ODREDBE***

**Član 1.**

(predmet)

Ovom Odlukom uređuje se obim i struktura prihoda i primitaka, te rashoda i izdataka Budžeta Grada Gradačac za 2025. godinu (u daljem tekstu: Budžeta) i njegovo izvršavanje, prava i obaveze budžetskih korisnika i korisnika budžetskih sredstava, te druga pitanja u izvršavanju Budžeta.

***DIO DRUGI - STRUKTURA PRIHODA I PRIMITAKA TE RASHODA I IZDATAKA***

**Član 2.**

(sadržaj Budžeta)

1. Budžet se sastoji od općeg i posebnog dijela.
2. Opći dio Budžeta se sastoji od bilansa prihoda i izdataka, a poseban dio sadrži

detaljan raspored rashoda i izdataka budžetskih korisnika iskazanih po vrstama.

1. U bilansu prihoda i izdataka iskazuju se porezni i neporezni prihodi, potpore,

donacije i drugi primici, te rashodi i izdaci utvrđeni za finansiranje javnih potreba na nivou Grada Gradačac, na osnovu zakonskih i drugih propisa.

***DIO TREĆI - TRANSPARENTNOST I JAVNOST BUDŽETA***

**Član 3.**

(prikazivanje i objavljivanje Budžeta)

1. Budžet prikazuje ukupno i po budžetskim korisnicima (organizacijskoj strukturi) analitički sve javne prihode i javne izdatke po ekonomskoj i funkcionalnoj klasifikaciji.
2. Budžet, Odluka o izvršenju Budžeta, kao i svaka izmjena i dopuna Budžeta, te Odluka o privremenom finansiranju objavljuje se u Službenom glasniku grada u roku od 10 dana od dana njihovog donošenja.

***DIO ČETVRTI - IZVRŠAVANJE BUDŽETA***

**Član 4.**

(uplata javnog prihoda)

Svi javni prihodi koji pripadaju budžetu obavezno se uplaćuju na depozitni račun javnih prihoda budžeta Grada Gradačac u skladu sa Zakonom o trezoru u Federaciji Bosne i Hercegovine („Službene novine Federacije Bosne i Hercegovine“ broj 26/16).

**Član 5.**

(osiguravanje budžetskih sredstava budžetskim korisnicima)

1. Sredstva Budžeta osiguravaju se budžetskim korisnicima koji su u Posebnom dijelu Budžeta određeni kao korisnici sredstava po pojedinim pozicijama.
2. Budžet se izvršava na osnovu izvršenih prihoda (raspoloživih sredstava), a u skladu sa prilivom sredstava i mjesečnog operativnog plana alokacija raspoloživih budžetskih sredstava budžetskim korisnicima koje odobravaju Gradonačelnik i Pomoćnik Gradonačelnika za finansije, investicije i javne nabavke.

**Član 6.**

(obaveze i odgovornosti budžetskih korisnika)

1. Odgovorna osoba za izvršenje Budžeta u cjelini je Gradonačelnik, a odgovorne osobe budžetskih korisnika su pomoćni izvršioci (Pomoćnici gradonačelnika) i odgovorni su u dijelu Budžeta koji se odnosi na namjensko trošenje sredstava dodijeljenih tom budžetskom korisniku.
2. Budžetski korisnici sredstva Budžeta koriste samo za namjene koje su određene Budžetom, i to do visine utvrđene u njegovom Posebnom dijelu.
3. Budžetski korisnici odgovorni su za potpunu i pravovremenu naplatu prihoda i primitaka iz svoje nadležnosti, za njihovu uplatu u budžet i za izvršavanje svih rashoda i izdataka u skladu sa namjenom.
4. Budžetski korisnik je dužan provesti sve zakonom propisane radnje radi naplate potraživanja na osnovu ugovora ili bilo kojeg drugog potraživanja na osnovu javnih prihoda.
5. Budžetski korisnici odgovorni su za zakonito, namjensko, efikasno i ekonomično raspolaganje budžetskim sredstvima.
6. Budžetski korisnici ne smiju stvarati obaveze iznad iznosa odobrenog operativnog budžeta putem operativnih planova za tog budžetskog korisnika.

**Član 7.**

(prioriteti u izvršavanju budžeta)

Budžet će se izvršavati po slijedećim prioritetima:

1. Povrat sredstava finansiranja,
2. Transferi za jednokratne novčane pomoći i socijalna davanja,
3. Kapitalne investicije koje se finansiraju iz namjenskih sredstava i to samo do iznosa uplaćenih namjenskih sredstava,
4. Plaće i naknade uposlenika i vijećnika,
5. Izdaci za materijal, energiju i usluge,
6. Transferi mjesnim zajednicama i javnim ustanovama i preduzećima,
7. Ostali tekući i kapitalni transferi i kapitalna ulaganja,
8. Ostalo.

**Član 8.**

(mjere privremene obustave izvršenja budžeta i uravnoteženja budžeta)

1. Ako se u toku budžetske godine zbog nastanka novih obaveza ili promjena privrednih kretanja povećaju rashodi i/ili izdaci, odnosno smanje prihodi i /ili primici budžeta, Gradonačelnik može na prijedlog Službe za finansije, investicije i javne nabavke (u daljem tekstu Služba za finansije) donijeti odluku o obustavljanju izvršenja pojedinih rashoda i/ili izdataka u trajanju od 45 dana.

Mjerama privremenog obustavljanja izvršenja, Gradonačelnik može:

1. zaustaviti preuzimanje obaveza i/ili
2. predložiti produženje ugovorenih rokova plaćanja i/ili
3. zaustaviti preraspodjelu budžetskih sredstava potrebnu radi preuzimanja obaveza
4. O Odluci iz stava 1. Ovog člana Gradonačelnik mora obavijestiti Gradsko vijeće odmah nakon donošenja te odluke.
5. Ako se za vrijeme provođenja mjera privremene obustave izvršenja budžeta, budžet ne može uravnotežiti, Gradonačelnik mora predložiti Gradskom vijeću izmjene i dopune budžeta kojima se ponovo uravnotežuju prihodi i primici,odnosno rashodi i izdaci,a najkasnije u roku od 15 dana prije isteka roka za privremenu obustavu izvršenja budžeta.
6. Izmjene i dopune budžeta vrše se po istom postupku koji se primjenjuje kod donošenja budžeta.
7. U toku postupka izmjena i dopuna budžeta Gradonačelnik može na prijedlog Službe za finansije produžiti privremenu obustavu izvršavanja pojedinih izdataka.

**Član 9.**

(operativno planiranje)

1. Služba za finansije i Odbor za likvidnost nadležni su za izradu planova novčanih tokova kojim se predviđa priliv i odliv sredstava, a koji predstavljaju osnovu za izvršavanje budžeta.
2. Služba za finansije na osnovu godišnjih i kvartalnih planova novčanih tokova iskazanih po mjesecima dostavlja budžetskim korisnicima instrukciju za izradu prijedloga operativnih planova rashoda i izdataka.
3. Budžetski korisnici su dužni dostavljati prijedloge godišnjih, kvartalnih i mjesečnih operativnih planova u skladu sa instrukcijom Službe za finansije. Operativne planove odobrava Odbor za likvidnost, a ukoliko isti nije imenovan - Gradonačelnik i Pomoćnik gradonačelnika za finansije.
4. Služba za finansije izvjestit će budžetske korisnike o odobrenim sredstvima.
5. Budžetski korisnici mogu stvarati obaveze do visine sredstava odobrenih operativnim budžetom za tekući mjesec. Ne može se vršiti realizacija obaveza budžetskog korisnika iz narednog mjesečnog plana dok se ne realiziraju prioriteti iz prethodnog mjesečnog operativnog plana.

**Član 10.**

(način plaćanja i izvještavanja)

1. Služba za finansije vrši plaćanja obaveza svih budžetskih korisnika, a prema dinamici operativnih planova za izvršenje Budžeta po korisnicima i dostavljenim zahtjevima za plaćanje, zajedno sa neophodnom dokumentacijom i u skladu s raspoloživim sredstvima.
2. Svaki rashod i izdatak iz budžeta mora se zasnivati na vjerodostojnoj knjigovodstvenoj ispravi kojom se dokazuje obaveza za plaćanje.
3. Odgovorno lice budžetskog korisnika prije potpisivanja knjigovodstvene isprave mora provjeriti pravni osnov i visinu obaveze koja iz nje proizilazi.
4. Za svako korištenje sredstava budžeta, nosioci potrošnje budžetskih sredstava dužni su u svojim aktima navesti broj potrošačke jedinice budžeta – budžetskog korisnika, kao i naziv pozicije budžeta.
5. Budžetski korisnici su dužni izrađivati izvještaje prema uputstvu Službe za finansije.
6. Služba za finansije ima pravo rješenjem obustaviti od izvršenja odluku koja je u suprotnosti sa Zakonom o budžetima u Federaciji BiH («Službene novine Federacije BiH», broj 102/13, 9/14,13/14,8/15,91/15,102/15 i 104/16), ovom Odlukom i drugim važećim propisima.
7. Korisnici doznačenih transfera dužni su prije podnošenja zahtjeva za dodjelu sredstava dostaviti potvrdu Porezne uprave FBiH o izmirenim obavezama ne stariju od 30 dana kao i najmanje jednom godišnje dostaviti izvještaj o upotrebi doznačenih transfera kao i postignutim rezultatima i aktivnostima koje se tim sredstvima finansira nadležnoj Službi.
8. U slučaju da korisnici iz stava 7. ovog člana ne dostave potvrdu Porezne uprave FBiH i izvještaj o namjenskom utrošku sredstava neće imati pravo aplicirati za dodjelu sredstava.

**Član 11.**

(nabavka roba i usluga)

Budžetski korisnici su dužni postupak nabavke roba, usluga i radova obavljati u skladu sa zakonskim propisima koji regulišu oblast javnih nabavki, a u svrhe utvrđene u budžetu i do iznosa odobrenih za te namjene.

**Član 12.**

(namjenska sredstva)

1. Namjenski prihodi i primici budžeta su prihodi koji se prikupljaju prema posebnim propisima kojima je utvrđena namjena korišćenja tih prihoda, namjenski transferi od drugih nivoa vlasti, donacije i namjenski primici od zaduživanja.
2. Namjenski prihodi i primici koji nisu iskorišteni u prethodnoj godini prenose se u budžet u tekuću budžetsku godinu.
3. Ako su namjenski prihodi i primici realizirani u iznosu manjem od planiranog u budžetu, korisnik može preuzeti i plaćati obaveze samo u visini stvarno uplaćenih, odnosno raspoloživih sredstava.
4. Uplaćene i/ili prenesene, a manje planirane pomoći, donacije i prihodi za posebne namjene, kao i transferi za posebne namjene između korisnika javnih sredstava mogu se izvršavati iznad iznosa planiranih u budžetu, a do visine uplaćenih, odnosno prenesenih sredstava za te namjene.
5. Namjenska sredstva ostvarena po osnovu posebnih naknada za zaštitu od prirodnih i drugih nesreća koristit će se u skladu sa Zakonom o spašavanju ljudi i materijalnih dobara od prirodnih i drugih nesreća («Službene novine FBiH» br.39/03,22/06 i 43/10), Odlukom o uslovima i načinu korišćenja sredstava ostvarenih po osnovu posebnih naknada za zaštitu od prirodnih i drugih nesreća («Službene novine FBiH» broj 4/12 i 80/13), a prema Programu utroška koji donosi Gradonačelnik na prijedlog Službe za civilnu zaštitu.

**Član 13.**

(prestrukturiranje ili preraspodjela izdataka)

1. Gradonačelnik na prijedlog budžetskog korisnika može donijeti odluku o prestruktuiranju rashoda i izdataka u okviru ukupnog iznosa odobrenog za budžetskog korisnika najviše do 10% ukupno odobrenih rashoda i izdataka za tog budžetskog korisnika.
2. Uz zahtjev za preraspodjelu odobrenih sredstava budžetski korisnik mora priložiti odgovarajuću dokumentaciju na osnovu koje se Službi za finansije, investicije i javne nabavke daju na uvid razlozi za dodatnim sredstvima na budžetskoj stavci koja se povećava do kraja godine, odnosno razlozi za smanjenje odobrenih budžetskih stavki.

**Član 14.**

(sredstva budžetske rezerve)

1. Sredstva budžetske rezerve planirana u budžetu koriste se za nepredviđene namjene za koje u budžetu nisu planirana sredstva ili za namjene za koje se tokom godine pokaže da za njih nisu utvrđena dovoljna sredstva jer ih pri planiranju budžeta nije bilo moguće predvidjeti.
2. Sredstva tekuće rezerve iz stava 1. ovog člana mogu iznositi najviše do 3% planiranih prihoda bez namjenskih prihoda i primitaka.
3. Raspodjelu sredstava tekuće rezerve odobrava Gradonačelnik u skladu sa kriterijima za upotrebu sredstava tekuće rezerve, a po prijedlogu nadležne Službe.
4. Izvještaj o utrošku budžetske rezerve Gradonačelnik podnosi Gradskom vijeću godišnje.

**Član 15.**

(prenos neutrošenih sredstava zbog ukidanja ili umanjivanja

nadležnosti budžetskog korisnika)

1. Ako se u toku godine na osnovu propisa umanji djelokrug ili nadležnost budžetskog korisnika, što zahtijeva umanjenje sredstava, ili se budžetski korisnik ukine, neutrošena planirana sredstva za njegove rashode i izdatke se prenose u tekuću rezervu ili drugom budžetskom korisniku koji preuzima njegove poslove o čemu odluku donosi Gradonačelnik.

**Član 16.**

(plaće i naknade)

1. Osnovica za obračun plaće za Grad Gradačac za 2025. godinu iznosi 425 konvertibilnih maraka uz bod 1,10. Obračun plaće i naknada vršit će se u skladu sa Sporazumom sklopljenim između Sindikata i Gradonačelnika.
2. Isplata bruto plaća i naknada, te naknada korisnicima prava na osnovu drugih zakona, može se vršiti samo do visine planiranih sredstava u budžetu za te namjene.

**Član 17.**

(dnevnice za službena putovanja i naknade za putne i druge troškove)

Visina dnevnica, naknada za putne i druge troškove koji nastanu u vezi službenih putovanja za sve korisnike koji se finansiraju iz sredstava budžeta određuje se na temelju Uredbe o naknadi troškova za službena putovanja ("Službene novine Federacije BiH", broj 75/04, 43/07, 3/08, 2/09 i 4/10, 63/10, 9/11, 80/11 i 44/16).

**Član 18.**

(povrat više ili pogrešno uplaćenih sredstava)

Pogrešno ili više uplaćeni prihodi u budžet u tekućoj godini vraćaju se uplatiocima na teret tih prihoda za tekuću godinu sa računa javnih prihoda, pogrešno ili više uplaćeni prihodi iz prethodnih godina vraćaju se uplatiocima iz sredstava planiranih u Budžetu za tu namjenu, a na osnovu zaključka ili rješenja nadležne Službe.

**Član 19.**

(sredstva tekućeg i investicionog ulaganja u javne površine)

1. Sredstva planirana za komunalne djelatnosti, odnosno komunalne usluge koristit će se prema usvojenim programima za čiju realizaciju je nadležna Služba za urbanizam, investcije i komunalne poslove.
2. Sredstva planirana za investiciona ulaganja koristit će se prema programu kapitalnih ulaganja u infrastrukturu koji donosi Gradonačelnik na prijedlog nadležnih službi, a usvaja Gradsko vijeće.

**Član 20.**

(transferi pojedincima)

1. Sredstva planirana za transfere pojedincima u Budžetu Grada Gradačac kod Službe za poslove Gradonačelnika, Službe za društvene djelatnosti, boračko-invalidsku i socijalnu zaštitu, Službe za civilnu zaštitu te Službe za privredu, razvoj i poduzetništvo, raspoređivat će se prema mjerilima i kriterijima koje utvrđuje Gradonačelnik, a na prijedlog nadležnih Službi.
2. Sredstva planirana za transfere pojedincima (stalne i povremene socijalne pomoći) u sklopu transfera Javnoj ustanovi Centar za socijalni rad raspoređivat će se prema važećim zakonskim propisima koji regulišu oblast stalnih socijalnih pomoći i drugih socijalnih davanja.

**Član 21.**

(transferi mjesnim zajednicama)

1. Sredstava planirana u potrošačkoj jedinici Služba za društvene djelatnosti, boračko-invalidsku i socijalnu zaštitu za tekuće transfere mjesnim zajednicama namijenjena su za materijalne troškove (struja, voda, telefon, održavanje prostora .....) i knjigovodstvene usluge i realizirati će se svim mjesnim zajednicama po utvrđenim kriterijima koje odobrava Gradonačelnik. Sredstva planirana za kapitalne transfere mjesnim zajednicama realizirati će se u skladu sa rezultatima javnog poziva prema mjerilima i kriterijima koje utvrđuje Gradonačelnik, a na prijedlog Službe za društvene djelatnosti, boračko-invalidsku i socijalnu zaštitu.

**Član 22.**

(transferi neprofitnim organizacijama)

1. Sredstava planirana u potrošačkoj jedinici Služba za društvene djelatnosti, boračko-invalidsku i socijalnu zaštitu za tekuće transfere javnim ustanovama i neprofitnim organizacijama raspoređivat će se prema prema utvrđenim iznosima u Budžetu na osnovu odluka koje donosi Gradonačelnik na prijedlog Službe za društvene djelatnosti, boračko-invalidsku i socijalnu zaštitu te mjerilima i kriterijima koje utvrđuje Gradonačelnik na prijedlog Službe za društvene djelatnosti, boračko-invalidsku i socijalnu zaštitu i programima za koje će biti raspisan javni poziv za njihovo kandidovanje. Subvencije javnim komunalnim i stambenim preduzećima realizirati će se u skladu sa donesenim odlukama Gradskog vijeća i Gradonačelnika, a na prijedlog Službe za urbanizam, investicije i komunalne poslove.
2. Kapitalni transferi neprofitnim organizacijama u dijelu transfera prema javnim ustanovama realizirati će se u skladu sa iznosima utvrđenim u Budžetu putem odluke o dodjeli sredstava za kapitalne projekte koje donosi Gradonačelnik na prijedlog nadležne službe. Kapitalni transferi ostalim neprofitnim organizacijama realizirati će se u skladu sa rezultatima javnog poziva, na osnovu odluka Gradonačelnika koje donosi na prijedlog nadležne Službe.

**Član 23.**

(naknade vijećnicima)

1. Sredstva planirana za naknade vijećnicima u potrošačkoj jedinici Gradsko vijeće raspoređivat će se na osnovu Odluke izmjeni i dopuni Odluke o visini naknade-paušala članova Općinskog vijeća, volonterskog dodatka Predsjedavajućeg i Zamjenika predsjedavajućeg Općinskog vijeća, naknade članova radnih tijela i OIK-e ("Službeni glasnik Općine Gradačac“, broj 10/18) i usklađivat će se sa drugim odlukama koje donese Gradsko vijeće Grada Gradačac.

**Član 24.**

(sudska izvršenja i vansudske nagodbe)

Oni izdaci čija se naplata bude vršila putem sudskih izvršenja i vansudskih nagodbi, izvršit će se na teret sredstava budžeta u visini predviđenoj na pozicijama sudska izvršenja i vansudske nagodbe u skladu sa Zakonom o izvršnom postupku («Službene novine FBiH» broj 32/03,52/03,33/06,39/06,39/09,74/11,27/12,35/12,37/12 i 46/16), a na prijedlog Gradskog pravobranioca.

***DIO PETI- KONTROLA I NADZOR BUDŽETA***

**Član 25.**

1. Rukovodilac budžetskog korisnika je odgovoran za planiranje i stvaranje obaveza u okviru budžeta koji je dodijeljen tom budžetskom korisniku.
2. Rukovodioci budžetskih organa odgovorni su za računovodstvo, unutrašnju kontrolu i nadzor budžetskih korisnika, odnosno potrošačkih jedinica koje spadaju u njihovu nadležnost.
3. Služba za finansije, investicije i javne nabavke je obavezna pravovremeno dostaviti Gradonačelniku izvještaj o izvršenju budžeta mjesečno, kvartalno, polugodišnje i godišnje, shodno odredbama članova 89. i 90. Zakona o budžetu, a Gradonačelnik je izvještaje obavezan kvartalno, polugodišnje i godišnje podnijeti na usvajanje Gradskom vijeću.

***DIO ŠESTI– KAZNENE ODREDBE***

**Član 26.**

1. Novčanom kaznom od 3.000,00 do 20.000,00 KM kaznit će se za prekršaj odgovorno lice budžetskog korisnika, nosilac izvršne vlasti općine, nadležan za budžet ili drugo odgovorno lice ako:

* Sredstva Budžeta ne upotrebljava za one namjene za koje su sredstva utvrđena i preuzme obaveze iznad onih utvrđenih u budžetu
* Ne primjenjuje sistem budžetskog računovodstva na način propisan zakonom
* Ostalo iz člana 102. Zakona o budžetima u Federaciji BiH.

1. Novčanom kaznom od 5.000,00 do 20.000,00 KM kaznit će se za prekršaj odgovorno lice budžetskog korisnika, nosilac izvršne vlasti općine, lice nadležno za budžet ili drugo odgovorno lice ako:

* Odobri preuzimanje obaveza na teret budžeta tekuće godine suprotno namjeni i visini utvrđenoj u posebnom dijelu budžeta
* U periodu privremenog finansiranja poveća broj zaposlenih u odnosu na stanje 31.decembra prethodne godine ili započne nove ili proširene aktivnosti i programe
* Stvori obaveze iznad iznosa odobrenog operativnim budžetom putem operativnih planova za tog budžetskog korisnika
* Postupak zaduženja provede suprotno odredbama članova 67. do 70. Zakona o budžetima u Federaciji BiH («Službene novine Federacije BiH», broj 102/13, 9/14,13/14,8/15,91/15,102/15 i 104/16),

a u skladu sa članom 103. Zakona o budžetima u Federaciji BiH.

***DIO SEDMI – ZAVRŠNE ODREDBE***

**Član 27.**

Sve što nije predviđeno ovom Odlukom regulisat će se primjenom odredbi Zakona o budžetima u FBiH i drugih zakona i propisa koji regulišu predmetnu oblast.

**Član 28.**

Ova Odluka stupa na snagu danom donošenja i objavit će se u "Službenom glasniku Grada Gradačac", a primjenjivat će se od datuma primjene Budžeta Grada Gradačac za 2025. godinu.

Broj: \_\_\_\_\_\_\_\_\_\_\_\_\_\_\_\_\_ PREDSJEDAVAJUĆI

Datum: \_\_\_\_\_\_\_\_\_\_\_\_\_\_\_\_ GRADSKOG VIJEĆA

***O B R A Z L O Ž E NJ E***

**PRAVNI OSNOV**

Zakonom o budžetima u Federaciji BiH («Službene novine Federacije BiH», broj 102/13, 9/14, 13/14, 8/15, 91/15, 102/15, 104/16, 5/18 I 11/19)) uređuje se način izrade, donošenja i izvršavanja budžeta.

Usljed potreba bližeg uređivanja načina izvršavanja budžeta za tekuću fiskalnu godinu donosi se Odluka o izvršenju budžeta Grada Gradačac za 2025. godinu.

**OBRAZLOŽENJE POJEDINIH ODREDBI**

Prijedlog Odluke o izvršenju budžeta Grada Gradačac za 2025. godinu se sastoji od sedam dijelova, i to:

* DIO PRVI – OPĆE ODREDBE : u ovom dijelu propisane su opšte odredbe vezane za budžet
* DIO DRUGI – STRUKTURA PRIHODA I PRIMITAKA I RASHODA I IZDATAKA: u ovom dijelu navedeno je od čega se sastoji budžet, šta čini koji dio budžeta, te način iskazivanja prihoda i izdataka
* DIO TREĆI – TRANSPARENTNOST I JAVNOST BUDŽETA : u ovom dijelu se reguliše prikazivanje i objavljivanje budžeta
* DIO ČETVRTI – IZVRŠAVANJE BUDŽETA : u ovom dijelu se utvrđuje način korišćenja sredstava i obaveze budžetskih korisnika
* DIO PETI – KONTROLA I NADZOR BUDŽETA : u ovom dijelu se reguliše odgovornost za planiranje i izvršavanje budžeta
* DIO ŠESTI – KAZNENE ODREDBE : u ovom dijelu se propisuju visine kazne za odgovorna lica
* DIO SEDMI – ZAVRŠNE ODREDBE : u ovom dijelu se propisuje regulisanje svega što nije predviđeno ovom Odlukom i dan stupanja na snagu ove Odluke

Gradonačelnik

Hajrudin Mehanović